11. brigáda Vzdušných síl Nitra

11. brigáda Vzdušných síl Nitra je brigáda Vzdušných síl Ozbrojených síl Slovenskej republiky sídliaca v Nitre. Veliteľom brigády je k 1. máju 2024 pplk. Ján Koreň.

 História 
náhľad|Raketový systém S-300 počas svojej služby vo vzdušných silách

Brigáda odvodzuje svoju históriu od 11. česko-slovenského pešieho práporu, ktorý bol vytvorený v novembri 1940 a dislokovaný v Sýrii. V októbri 1941 bol presunutý do Tobruku, kde spolu s britskými jednotkami bránil prístav. V máji 1945 ako súčasť 1. česko-slovenskej obrnenej brigády prekročil pri Chebe štátne hranice. V novembri 1950 vznikol 11. protilietadlový oddiel v Plzni. Ten bol v septembri 1958 presunutý do Stříbra. Odtiaľ bol k 1. júlu 1991 presunutý do Nitry. Po vzniku samostatnej Slovenskej republiky sa stal súčasťou Štábu letectva a protivzdušnej obrany Armády Slovenskej republiky a bol zreorganizovaný na 36. protilietadlovú raketovú brigádu. Tá bola k 1. októbru 2001 reorganizovaná na 2. protilietadlovú raketovú brigádu. K 1. októbru 2003 bola zrušená protilietadlová raketová skupina „Neva“ v Pezinku, ktorá sa stala súčasťou brigády dva roky predtým. K 1. máju 2005 bola tiež zrušená protilietadlová raketová skupina „Kub“ v Rožňave. Na základe rozkazu prezidenta Ivana Gašparoviča zo 7. februára 2011 bol brigáde pridelený historický názov „Nitrianska protilietadlová raketová brigáda“ a čestný názov „Protilietadlová raketová brigáda obrancov Tobruku“.

 Predchádzajúce jednotky 
Súčasnej 11. brigáde Vzdušných síl predchádzali nasledujúce jednotky:

 od 1. januára 1993 do 1. októbra 1995: 13. protilietadlový raketový pluk
 od 1. októbra 1995 do 1. októbra 2001: 36. protilietadlová raketová brigáda
 od 1. októbra 2001 do 1. októbra 2002: 2. protilietadlová raketová brigáda
 od 1. októbra 2002 do 1. novembra 2021: Protilietadlová raketová brigáda Nitra (od 25. februára 2011 čestný názov: Protilietadlová raketová brigáda obrancov Tobruku a historický názov: Nitrianska protilietadlová raketová brigáda)
 od 1. novembra 2021: 11. brigáda Vzdušných síl

 Velitelia 
 plk. Ing. Milan Dovalovský (2002 – 2003)
 plk. Ing. Peter Vojtek (2003 – 2005)
 plk. Ing. Vladimír Kováč (15. november 2005 – 15. júl 2013)
 plk. Ing. Miroslav Lorinc (15. júl 2013 – 1. marec 2016)
 plk. Ing. Ladislav Dovhun, MA (1. marec 2016 – 1. júl 2019). Dovhun odišiel na pôsobenie na Generálny štáb OS SR.
 plk. Ing. Jozef Paňko (1. júl 2019)
 plk. Pavel Kožlej (1. júl 2022)
 pplk. Ján Koreň (1. máj 2024)

 Úlohy 
Úlohami brigády sú:
 obrana dôležitých politických, ekonomických a hospodárskych centier pred vzdušným nepriateľom a zachovanie suverenity a obrany vzdušného priestoru Slovenskej republiky
 priama podpora pozemných jednotiek
 ochrana objektov osobitnej dôležitosti a ďalších dôležitých objektov
 v čase mieru a v krízových situáciách sa podieľať na eliminácii nevojenských a zmiešaných ohrození, vrátane eliminácie a odstraňovania následkov spôsobených živelnými katastrofami, mimoriadnymi udalosťami, záchrana osôb, majetku

Brigáda tiež pripravuje príslušníkov ozbrojených síl do misie UNFICYP na Cypre.

 Technika 
Brigáda používa túto vojenskú techniku:

SystémFotografiaKrajina pôvoduTypVerzieV službePoznámky Protilietadlové systémy 2K12 Kub 150px  ZSSR protilietadlový raketový komplet stredného dosahu 2K12M2 Kub-M2 3 batérie Dodané v roku 1980. Maximálna diaľka ničenia cieľa je do  a maximálna výška do . Jedna batéria má 12 rakiet typu 2K12M3E. NATO designácia (SA-6 Gainful). Technická životnosť končí v roku 2027. MANTIS 150px  Nemecko  systém protivzdušnej obrany s veľmi krátkym dosahom MANTIS 2 batérie Dodané 24. októbra 2023. Slovensko dostalo dve batérie od Nemecka za pomoc Ukrajine. Každá batéria pozostáva zo šiestich plne automatických kanónov kalibru 30 mm a jedného radaru. 9K38 Igla 150px  ZSSR protilietadlový raketový komplet veľmi krátkeho dosahu 9K38 Igla-2 54 kusov Prenosný protilietadlový raketový komplet (MANPADS). NATO designácia (SA-18 Grouse). Technická životnosť končí v roku 2025.

V apríli 2022 Slovensko darovalo Ukrajine svoju jedinú batériu protilietadlového raketového systému S-300 na obranu pred ruskou inváziou na základe žiadosti Ukrajiny o pomoc pri výkone sebaobrany v zmysle článku 51 Charty OSN. Odvtedy sa na zabezpečení pozemnej protivzdušnej obrany Slovenska striedajú spojenci z NATO, kým Vzdušné sily OS SR získajú nový vlastný systém protivzdušnej obrany. Po odchode S-300 chránili slovenský vzdušný priestor štyri batérie systému MIM-104 Patriot – dve z Nemecka, jedna z Holandska rozmiestnené na leteckej základni Sliač a jedna z USA na základni Malacky-Kuchyňa. Od marca 2023 do apríla 2024 Patrioty nahradil systém SAMP/T z Talianska, ktorý bol dislokovaný v Malackách-Kuchyni. V roku 2023 Slovensko darovalo Ukrajine aj dve odpaľovacie zariadenia systému Kub s príslušnými náhradnými dielmi a skladom náhradných dielov, jednu radarovú stanicu Kub, 52 protilietadlových rakiet 3M9ME a 148 rakiet 3M9M3E.

 Bývalá technika 
SystémFotografiaKrajina pôvoduTypVerzieV službePoznámky S-300 150px  ZSSR Rusko protilietadlový raketový komplet veľkého dosahu S-300PMU 1 batéria Dodané v roku 1987. Maximálna diaľka ničenia cieľa bola do  a maximálna výška do . Batéria mala 45 rakiet typu 5V55KD. NATO designácia (SA-10 Grumble).

 Referencie 

 Externé odkazy 
 Oficiálna stránka


Kategória:Vzdušné sily Slovenskej republiky
Kategória:Slovenské vojenské jednotky
Kategória:Brigády (vojenské jednotky)